stanford-oval/wikipedia huggingface dataset:
Pieni pala jumalaa

| Pieni pala Jumalaa |
| --- | --- |
 DVD-julkaisun kansi.
Tyyli:  Draama
Kestoaika:  4 x 50 min
Pääosissa:  Marjaana Maijala Kari Väänänen Tom Pöysti Mari Vainio Ville Virtanen
Alkuperämaa:   Suomi
Verkko:  Yle TV1
Esitetty:  25. lokakuuta 1999 –   22. marraskuuta 1999
Jaksoja:  4
Tuotanto
Tuottaja(t):  Anna-Maija Eräkangas
Ohjaaja(t):  Peter Lindholm
Käsikirjoittaja(t):  Peter Lindholm
Tuotantoyhtiö(t):  Yleisradio
Palkinnot
Voitetut:  Venla Paras draamasarja 1999  Paras naisnäyttelijä 1999 Koura Paras fiktiosarja 1999
Aiheesta muualla
IMDb 
Elonet
Pieni pala Jumalaa on vuonna 1999 esitetty neliosainen draamasarja, jonka on käsikirjoittanut ja ohjannut Peter Lindholm. Sarjan on tuottanut Yleisradio ja sitä esitettiin Yle TV1:n Kotikatsomossa. Sarjan pääroolia näyttelee Marjaana Maijala.
Sarja on palkittu kahdella Venla-palkinnolla sekä Koura-palkinnolla vuonna 2000. Sarja on myös julkaistu kokonaisuudessaan DVD:llä.
Sarja seuraa itä-Helsingissä pappisuraansa aloittavaa Lilliä (Marjaana Maijala), joka kohtaa työssään vanhanaikaisia kollegoita, sukupuoleen perustuvaa syrjintää, työpaikkakiusaamista sekä muun muassa alkoholi- ja huumeongelmista kärsiviä asiakkaita.
Sarjan tunnusmusiikki on Mauri Suménin säveltämä.
Palkintoja

Venla-palkinto 1999: Paras naisnäyttelijä
Venla-palkinto 1999: Paras draamasarja
Koura-palkinto 1999: Paras fiktiosarja
Nepalin maanjäristys 2023

| Nepalin maanjäristys 2023 |
| --- | --- |
 Maanjäristyksen keskikohtdan sijainti
Päivämäärä:  3. marraskuuta 2023
Aika:  23.47
Magnitudi:  5.7 (Mw)
Syvyys:  32,6 km
Episentrumin sijainti:  28.848°N, 82.187°E
Maat, joihin vaikutukset ulottuivat:     Nepal
Henkilövahingot:  ainakin 157 kuollutta, yli 375 loukkaantunutta
Nepalin maanjäristys 2023 tapahtui 3. marraskuuta 2023 kello 23.47, kun 5,7 magnitudin maanjäristys iski Jajarkotin piirikuntaan Nepalissa, ja vaikutti myös ympäristöpiirikunnissa. Ainakin 157 ihmisen on raportoitu kuolleen ja yli 375 loukkaantuneen. Kyseessä on Nepalin pahin maanjäristys sitten vuoden 2015 maanjäristyksen.
Järistys

Maanjäristys oli voimakkuudeltaan 5,7 momenttimagnitudia. Nepalin maanjäristysseuranta ilmoitti voimakkuuden olleen 6,4 magnitudia. Se tapahtui 3. marraskuuta 2023 kello 23.47 paikallista aikaa noin 32,6 kilometrin syvyydessä. Järistyksen episentrumikeskuksen arvioidaan sijainneen Ramidandan kylässä, Jajarkotin piirikunnassa. Järistyksen jälkeen on raportoitu ainakin 382 jälkijäristystä. Niistä yksi tapahtui 6. marraskuuta, ja sen voimakkuus oli 5,2 magnitudia.
Vaikutukset

Saman päivän aikana Yhdysvalloissa uutisoitiin ainakin 150 ihmisen kuolleen järistyksessä. Ensimmäisten tutkimusten mukaan yli 4 000 kotia oli vaurioitunut. Tietojen mukaan 213 koulua oli vaurioitunut, joista 91 oli sortunut. Tilastojen mukaan ensiarvio oli, että 1,3 miljoonaa ihmistä olivat olleet maanjäristyksen vaikutusalueella, ja heistä 250 000 vaati välitöntä apua. Vaikutuksia nähtiin yhteensä 12 piirikunnassa.
Kuolleiden määrän arvioidaan olevan ainakin 157. Yli 375 ihmistä on raportoitu loukkaantuneen. Jajarkotin piirikunnassa, jossa episetrumikeskus sijaitsi, raportoitiin 4. marraskuuta 105 kuollutta ja 55 loukkaantunutta. Rukumin piirikunnassa raportoitiin 52 kuollutta ja 85 loukkaantunutta. Arvioiden mukaan kuolleista 82 oli lapsia. Nepalin Punainen Risti arvioi, että tuhoutuneita koteja oli yli 9 000 ja vahingoittuneita noin 19 000
Reaktio

Maailman terveysjärjestö lähetti Nepaliin seitsemän lääkintäpakkausta, joista jokaisesta sai lääkintätarpeet 10 000 ihmiselle kolmeksi kuukaudeksi, sekä hätäleikkaustarvikkeita. Nepalin Punainen Risti harkitsi käyttävänsä noin 20–25 prosenttia resursseistaan noin 250 000 ihmisen auttamiseksi. Suomen lähetysseura ilmoitti tukevansa CMC Finlandia saadakseeen nepalilaisille koululaisille ja opettajille psykologista apua.
Pelastustyöt lopetettiin 5. marraskuuta.
Aiheesta muualla

Kuvia tai muita tiedostoja aiheesta Nepalin maanjäristys 2023 Wikimedia Commonsissa
Käännös suomeksi
Pokémon Ranger: Shadows of Almia

| Pokémon Ranger: Shadows of Almia |
| --- | --- |

Kehittäjä:  Creatures Inc.
Julkaisija:  The Pokémon Company
Jakelija:  Nintendo
Ohjaaja:  Katsuyoshi Irie
Tuottaja:  Hiroyuki Jinnai Hiroaki Tsuru
Suunnittelija:  Hajime Kuroyanagi Yukinori Torii Hirofumi Matsuoka Tomoaki Imakuni Yasuhiro Ito Satoko Harigaya Tomohide Takaiwa
Käsikirjoittaja:  Akihido Toda
Pelisarja:  Pokémon
Julkaistu:  Nintendo DS  20. maaliskuuta 2008  21. marraskuuta 2008  10. marraskuuta 2008   14. marraskuuta 2008 Wii U  9. kesäkuuta 2016 
Lajityyppi:  toiminta, roolipeli, seikkailu
Pelimuoto:  yksinpeli
Ikäluokitus:  3
Alusta:  Nintendo DS Wii U
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK     : 
Pokémon Ranger: Shadows of Almia (japaniksi ポケモンレンジャー　バトナージ) on vuonna 2006 julkaistun roolipelivideopeli Pokémon Rangerin jatko-osa, joka julkaistiin Nintendo DS:lle maailmanlaajuisesti vuoden 2008 aikana, ja Wii U:lle peli julkaistiin virtuaalisenaselvennä vuonna 2016. Pelin kehitti Creatures Inc. ja julkaisi The Pokémon Company. Peli on Pokémon-sarjan spin-off -peli.
Pelaaminen

Peli sijoittuu nimensäkin mukaan Almia-alueelle, jossa pelaajan (joka siis on Pokémon Ranger) täytyy suojella aluetta ilkeältä Dim Sun -ryhmältä. Yksi pelaajan tavoitteista on myös tulla parhaaksi Rangeriksi.
Pohjanruttojuuri

| Pohjanruttojuuri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Senecioneae
Suku::  Ruttojuuret Petasites
Laji::  frigidus
Kaksiosainen nimi
 Petasites frigidus  (L.) Fr. (1845) 
Synonyymit
 Tussilago frigida L. (1753) (kantanimi) 
Katso myös
   Pohjanruttojuuri Wikispeciesissä   Pohjanruttojuuri Commonsissa 
Infobox OKNimi-testi OKIUCN-testi OK: 
Pohjanruttojuuri (Petasites frigidus) on monivuotinen pohjoinen mykerökukkaiskasvilaji. Se on leskenlehden lähisukuinen kasvi.
Ulkonäkö

Pohjanruttojuuri kasvaa 20–30 senttimetriä korkeaksi. Kukintoverso pitenee hedelmien kypsymistä kohti. Lehdet kasvavat tyvellä ruusukkeena sekä varressa varrenmyötäisesti. Ruusukelehdet ovat 5–10 senttimetriä pitkiä, kolmiomaisia, herttatyvisiä ja mutkaisen hammaslaitaisia. Varsilehdet ovat 4–5 senttimetriä pitkiä, suikeita ja pitkäkärkisiä. Alempien varsilehtien kärki on usein liuskainen. Kukintona on mykeröterttu kukintoverson päässä. Hede- ja emikukat kasvavat eri versoissa, sillä laji on kaksikotinen. Hedemykeröissä laita- ja kehräkukat ovat punertavia, emimykeröissä laitakukat ovat kellertäviä.
Levinneisyys

Pohjanruttojuuri esiintyy Euraasian ja Pohjois-Amerikan pohjoisosissa: Fennoskandiassa, Huippuvuorilla, Luoteis-Venäjällä, Siperiassa, Kanadassa, Alaskassa ja muun Yhdysvaltojen pohjoisemmissa osissa.
Suomessa pohjanruttojuurta esiintyy Keski-Suomesta ja Pohjois-Savosta alkaen maan pohjoisosaan, Jyväskylän ja Varkauden korkeudelta Lappiin. Pohjois-Lapissa se on paikoitellen yleinen, muun muassa Kittilässä ja Enontekiöllä. Laji kasvaa märillä paikoilla: korvissa, lettomaisilla soilla, suoniityillä, joenvarsilla, puronvarsilla, lähteiköissä ja tienojissa.
Aiheesta muualla

Pinkka – Lajintuntemuksen oppimisympäristö: Pohjanruttojuuri (Petasites frigidus)
Suomen Lajitietokeskus: Pohjanruttojuuri (Petasites frigidus)
Finto, Kassu – Kasvien suomenkieliset nimet: Pohjanruttojuuri (Petasites frigidus)
ITIS: Petasites frigidus (englanniksi)
United States Department of Agriculture (USDA): Petasites frigidus (englanniksi)
Flora of North America: Petasites frigidus (englanniksi)
Porrastettu ensihoitojärjestelmä

Porrastettu ensihoitojärjestelmä on ihmisten äkillisten terveydentilan häiriöiden hoitoon tarkoitettu palveluverkosto. Järjestelmän ideana on viedä kulloinkin tarvittavan tasoinen tutkimus ja hoito potilaan luo, sairastumis- tai loukkaantumispaikalle. Hoitoketju alkaa jo hätäkeskuksessa, jossa arvioidaan sairastumisen tai vammautumisen aiheuttama riski potilaalle ja hälytetään sen perusteella oikea(t) yksiköt potilaan luo. Ensihoitohenkilöstön suorittamien tutkimusten ja mahdollisesti annetun hoidon vaikutuksen jälkeen tehdään arvio, tarvitseeko potilas lisätutkimuksia ja -hoitoa hoitolaitoksessa. Tarvittaessa potilas ohjataan tarkoituksenmukaiseen hoitolaitokseen tarkoituksenmukaisella tavalla. Tarkoituksenmukainen voi olla esimerkiksi oma auto, taksi tai ensihoitoyksiköllä valvottuna ja/tai hoidettuna suoritettu siirtyminen jatkohoitopaikkaan. Jatkohoitopaikassa ensihoito täydennetään ja siirrytään hoitolaitoksessa toteutettavaan akuuttihoitovaiheeseen.
Suomessa porrasteinen ensihoitojärjestelmä on kokonaisuudessaan järjestetty kuusiportaisen mallin kautta. Järjestelmään kuuluu:
Hätäkeskus
Ensivaste
Perustaso
Hoitotaso
Ensihoitolääkäri / lääkäriyksikkö
Päivystyspoliklinikka
Kullakin tasolla on oma tärkeä tehtävänsä osana portaittaista ensihoitojärjestelmää. Eri tasoilla työskenteleville henkilöille myönnetään toimenpideluvat henkilökohtaisesti pohjakoulutuksen ja määräajoin suoritettavan tasokokeen perusteella. Korkeammalle tasolle hyväksytty voi työskennellä alemman tason yksikössä, mutta pääsääntöisesti esimerkiksi perustasolle hyväksytty ei voi työskennellä hoitotasolla.
Hätäkeskuksen suorittaman ensihoidon riskinarvion perusteella potilaan luo voi lähteä perus- tai hoitotason yksikkö yksinään tai korkeariskisemmissä tehtävissä useita eri tasoisia yksiköitä.
Aiheesta muualla

Pohjois-Savon sairaanhoitopiirin ohje ensihoitojärjestelmälle
Pohjois-Pohjanmaan sairaanhoitopiirin ohje ensihoitojärjestelmälle
Ensihoitojärjestelmä - mikä se on? Jouni Kurolan artikkeli FinnAnest-lehdessä
Keski-Uusimaan esimerkki ensihoitojärjestelmästä
Kuntaliiton uudistettu ensihoidon sopimusohjemalli
Pyhä luku

Pyhä luku on monissa kulttuureissa luku, jota pidetään erityisen tärkeänä. Mayoille 13 oli pyhä luku Raamatussa 7 on pyhä luku, joka esiintyy siellä alituiseen. Muun muassa maailma luotiin seitsemässä päivässä. Numeromagia perustuu siihen, että joitakin lukuja pidetään erityisen pyhinä tai niihin liittyy muuten jotain toisiinsa liittyviä asioita.
Play (K-391:n, Alan Walkerin ja Martin Tungevaagin kappale)

| ”Play” K-391, Alan Walker, Tungevaag & Mangoo |
| --- | --- | --- |

Singlen tiedot
 Julkaistu: 30. elokuuta 2019
 Formaatti: digitaalinen lataus, suoratoisto
 Tuottaja(t): Mangoo, K-391, Alan Walker, Tungevaag
 Tyylilaji: Downtempo, dance
 Kesto: 02.47
 Levy-yhtiö: MER, Liquid State, Sony
K-391 muut singlet
| ”Lily” 2018 | ”Play” 2019 | ”End of Time” 2020 |
Alan Walkerin muut julkaisut
| ”Live Fast” 2019 | ”Play” 2019 | ”Choir (Remix)” 2019 |
Tungevaagin muut julkaisut
| ”Springfield” 2015 | ”Play” 2019 | ”Knockout” 2019 |
Play on norjalaisten DJ-tuottajien K-391:n, Alan Walkerin ja Tungevaagin sekä ruotsalaisen sanottaja-tuottaja Mangoon nauhoittama kappale. Sen julkaisivat Mer Musikk ja Sony Musicin omistama Liquid Music digitaalisesti ladattavana singlenä 30. elokuuta 2019. Kappale sisältää kreditoimattomat sanoitukset norjalaisen laulaja-lauluntekijä Torinen esittämänä. Se on uudelleenmiksattu versio Mangoon vuonna 2000 julkaistusta kappaleesta "Eurodancer".
Osana kappaleen julkaisua koko tuotantotiimi toteutti miksauskilpailun johon kuka tahansa pystyi osallistumaan. Osallistujien piti julkaista heidän oma versio tai demo YouTubessa hashtagillä #PressPlay 8. syyskuuta mennessä. Sen jälkeen K-391, Tungevaag ja Alan Walker valitsivat heidän lempiversionsa. Seuraavaksi kolme kilpailijaa valittiin luomaan heidän omat miksaukset kappaleista. Jokainen työskenteli yhden kanssa kolmesta edellämainitusta DJ:stä. Tuhansia ihmisiä osallistui tähän kilpailuun ympäri maailmaa. Ensimmäiset kolme miksattua versiota julkaistiin 4. lokakuuta 2019 ja toiset kolme puolestaan 25. lokakuuta 2019.
Käännös suomeksi
Pyykkipata

Pyykkipata telineessä nuotion päällä.
Pyykkipata on pyykin käsinpesussa käytettävä, tulisijan päälle asetettava iso metalliastia pyykin ja pyykkiveden kuumentamista varten. Se voi olla irrallinen valuraudasta tehty pata tai muu kuumuutta kestävä metalliastia, joka nostetaan puulieden päälle tai pyykkiä ulkona pestäessä metallitelineen tai kivien varaan nuotion yläpuolelle. Ympärivuotisessa käytössä pyykkipata sijaitsee suomalaistaloissa perinteisesti pesutuvassa ja on  kiinteä rakennelma, tiiliuunin sisään muurattu valurautainen muuripata.
Pyhä perhe

Pyhä perhe voi viitata seuraaviin:
Pyhä perhe, kristinuskossa Joosefin, Marian ja Jeesuksen perhe
Pyhä perhe, Anssi Mänttärin ohjaama elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhä perhe”, voi hakea sivunnimihaulla, laajalla sivunnimihaulla tai tekstihaulla.
Nokia 6.1 Plus

| Nokia 6> 1 Plus |
| --- | --- |
Valmistaja:  HMD Global
Julkaistu:  31. elokuuta 2018
Mitat:  147,2 × 70,98 × 8,59 mm
Paino:  151 g
Näyttö:  5,8" Full HD+ IPS LCD
Näytön kuvatarkkuus:  1 080 × 2 280
Suoritin:  Qualcomm Snapdragon 636 SDM636 kahdeksanydin, 1,8 GHz, Kryo 260, 64-bittinen, 14 nm
Grafiikkapiiri:  Adreno 509
Muisti:  64 Gt
Keskusmuisti:  4 Gt
Takakamera:  16 megapikseliä + 5 megapikseliä
Etukamera:  16 megapikseliä
Käyttöjärjestelmä:  Android 8.1 (Oreo), päivitettävissä Android 9.0 (Pie) -versioon
Akku:  3 060 mAh
Muistikorttipaikka:  tukee enintään 400 Gt:n microSD-kortteja
Infobox OKNimi-testi OK: 
Nokia 6.1 Plus on HMD Globalin 31. elokuuta 2018 julkaisema älypuhelin, jossa on esiasennettuna Android 8.1 (Oreo).
Tekniset tiedot > Muotoilu

Nokia 6.1 Plus -älypuhelimessa on 5,8-tuumainen näyttö Full HD+ -resoluutiolla.
Tekniset tiedot > Fyysiset osat

Laitteesta löytyy 1,8 gigahertsin kahdeksanydinprosessori. Laitteessa on 4 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 400 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on kaksi takakameraa, pääkameran tarkkuus on 16 megapikseliä ja toinen kamera on 5 megapikseliä. Etukamera on puolestaan 16 megapikseliä.
Videokuvaus voidaan tehdä 1080p (Full HD) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 8.1 (Oreo).
Pojan huone

| Pojan huone> La Stanza del figlio |
| --- | --- |

Ohjaaja:  Nanni Moretti
Käsikirjoittaja:   Nanni Moretti  Linda Ferri 
Tuottaja:   Angelo Barbagallo  Federico Fabrizio  Vincenzo Galluzzo 
Säveltäjä:  Nicola Piovani
Kuvaaja:  Giuseppe Lanci
Leikkaaja:  Esmeralda Calabria
Tuotantosuunnittelija:  Giancarlo Basili
Pukusuunnittelija:  Maria Rita Barbera
Pääosat:   Nanni Moretti  Laura Morante  Jasmine Trinca  Giuseppe Sanfelice 
Valmistustiedot
Valmistusmaa:  Italia
Tuotantoyhtiö:  Sacher Film Studio Canal
Levittäjä:  Sacher Film
Ensi-ilta:   Italia 9. maaliskuuta 2001  Suomi 21. joulukuuta 2001 
Kesto:  99 min
Alkuperäiskieli:  italia
Aiheesta muualla
IMDb 
Elonet
AllMovie
Infobox OKNimi-testi OK: 
Pojan huone (La Stanza del figlio) on vuonna 2001 valmistunut italialainen draamaelokuva, jonka on ohjannut ja käsikirjoittanut Nanni Moretti, joka myös esittää elokuvan pääosan. Elokuva kertoo perheestä, jonka läheinen on juuri kuollut. Elokuva voitti Kultaisen palmun Cannesin elokuvajuhlilla vuonna 2001.
Podlasian voivodikunta

| Podlasian voivodikunta Województwo podlaskie |
| --- | --- |
 Lippu:  Vaakuna
 Sijainti
 Koordinaatit: 53°7′0″N, 23°10′0″E 
Valtio:  Puola
Hallinto:  
 – hallinnon tyyppi:  voivodikunta
 – hallinnollinen keskus:  Białystok
 – Voivodi:  Bohdan Józef Paszkowski
 – Maaherra:  Artur Kosicki
Pinta-ala:  20 187 km²
Väkiluku (2019)  (arvio):  1 178 353
 – väestötiheys:  58,4 as./km²
 
Verkkosivu
Podlasian voivodikunta (puol. województwo podlaskie) on yksi Puolan kuudestatoista voivodikunnasta. Se sijaitsee Koillis-Puolassa ja sen pääkaupunki ja samalla suurin kaupunki on Białystok. Voivodikunnan pinta-ala on 20 187 neliökilometriä ja asukasluku oli vuoden 2019 arvion mukaan 1 187 353.
Podlasian voivodikunta syntyi Puolan hallintouudistuksessa vuonna 1999 entisistä Białystokin, Łomżan ja Suwałkin voivodikunnista. Se vastaa alueeltaan vuosien 1944–1975 Białystokin voivodikuntaa.
Podlasian voivodikunta rajoittuu etelässä Lublinin voivodikuntaan, lännessä Masovian ja Warmia-Masurian voivodikuntiin, pohjoisessa Venäjän Kaliningradin alueeseen koillisessa Liettuaan ja idässä Valko-Venäjään.
Podlasian voivodikunnan kaupunkeja

Taulukossa on lueteltu voivodikunnan 20 suurinta kaupunkia väkiluvun mukaan.
| Kaupunki | Väkiluku (2019) | Pinta-ala |
| --- | --- | --- |
|  Białystok | 1 297 554 | 102 km² |
|  Suwałki | 69 758 | 65,5 km² |
|  Łomża | 62 945 | 32,7 km² |
|  Augustów | 30 153 | 80,9 km² |
|  Bielsk Podlaski | 25 262 | 27,0 km² |
|  Zambrów | 22 018 | 19,0 km² |
|  Grajewo | 21 900 | 18,9 km² |
|  Hajnówka | 20 488 | 21,3 km² |
|  Sokółka | 18 063 | 18,6 km² |
|  Łapy | 15 541 | 12,1 km² |
|  Siemiatycze | 14 391 | 36,3 km² |
|  Wasilków | 11 622 | 28,3 km² |
|  Kolno | 10 199 | 25,1 km² |
|  Mońki | 9 984 | 25,1 km² |
|  Wysokie Mazowieckie | 9 341 | 15,2 km² |
|  Czarna Białostocka | 9 279 | 14,3 km² |
|  Choroszcz | 5 908 | 16,8 km² |
|  Dąbrowa Białostocka | 5 502 | 22,6 km² |
|  Sejny | 5 260 | 4,49 km² |
|  Ciechanowiec | 4 613 | 19,5 km² |
Aiheesta muualla

Kuvia tai muita tiedostoja aiheesta Podlasian voivodikunta Wikimedia Commonsissa
Puolan voivodikunnat
Ala-Karpatia
Ala-Sleesia
Kujavia-Pommeri
Łódź
Lublin
Lubusz
Länsi-Pommeri
Masovia
Opole
Podlasia
Pommeri
Sleesia
Iso-Puola
Świętokrzyskie
Vähä-Puola
Warmia-Masuria
Pystyviiva

Pystyviiva
Pystyviiva eli putkimerkki on yleensä tietokoneen näppäimistön vasemmalla puolella ja näyttää tältä: |. Useimmilla näppäimistöillä merkin voi tuottaa näppäinyhdistelmällä AltGr·<. Pohjoismaisessa Mac-näppäimistössä pystyviiva saadaan yhdistelmällä ⌥7.
Putkimerkkiä käytetään erottimena esimerkiksi sanakirjoissa ja ohjelmakoodeissa, ja jotkin internetsivut vaativat kyseisen merkin käyttöä sisäisten linkkien tekoon. Merkkiä käytetään myös esimerkiksi Linux-käyttöjärjestelmien komentoliittymissä (niin sanottu Unix-putki). Pystyviiva löytyy myös melkein jokaisen Wikipedia-artikkelin lähdekoodista.[lähde? ]
Propositiologiikassa pystyviiva on Shefferin viivana tunnetun loogisen konnektiivin symboli.[lähde? ] Matematiikassa pystyviivaa käytetään muun muassa itseisarvon symbolina.
Pius Kerketta

Pius Kerketta (11. maaliskuuta 1910 – 20. toukokuuta 1993) oli intialainen roomalaiskatolinen arkkipiispa. Hänet vihittiin jesuiittojen papiksi 21. marraskuuta 1943 ja nimitettiin Ranchin arkkihiippakunnan arkkipiispaksi 7. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.
Kerketta osallistui Vatikaanin toiseen kirkolliskokoukseen. Hän jäi eläkkeelle 7. elokuuta 1985.
RMS Germanic

RMS Germanic oli White Star Line- laivayhtiön höyrylaiva. Se rakennettiin 1874 Harland & Wolffin telakalla Belfastissa. Sen vesillelasku toteutettiin 1875. Se oli käytössä White Star Linella vuoteen 1903. 1903 sen osti American Line- laiuvayhtiö, Joka omisti sen vuoteen 1905. 1905 se myytiin Dominion Linelle, joka muutti sen nimeksi RMS Ottawa. 1911 se myytiin Turkkiin, Jossa sen nimeksi muutettiin Gul Djemal. 1915 eräs sukellusvene torpeedoi sen Marmaranmerellä, Mutta se pelastettiin ja kunnostettiin. 1928 sen nimeksi muuttui RMS Gulcemal. Vuoteen 1949 se oli varastosäiliö, ja vuonna 1950 se muutettiin kelluvaksi hotelliksi. Lopulta laiva kuljetettiin Messinaan romutettavaksi vuonna 1950.
Alus noin vuonna 1895.
Porsche Supercup Saksan Grand Prix 2012

Porsche Supercup Saksan Grand Prix 2012 oli Porsche Supercup -kauden 2012 kuudes osakilpailu, joka ajettiin 22. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu |  |
| --- | --- | --- | --- | --- | --- | --- | --- |
| 1. | 16 |  René Rast | Lechner Racing Team | 14 | 25.25,523 | 1 |  |
| 2. | 2 |  Michael Ammermüller | Veltins Lechner Racing | 14 | +1,538 | 2 |  |
| 3. | 33 |  Kévin Estre | Hermes Attempto Racing | 14 | +4,402 | 10 |  |
| 4. | 4 |  Robert Lukas | Förch Racing | 14 | +5,518 | 16 |  |
| 5. | 22 |  Nicki Thiim | Hermes Attempto Racing | 14 | +5,940 | 6 |  |
| 6. | 9 |  Patryk Szczerbiński | Verva Racing Team | 14 | +8,134 | 13 |  |
| 7. | 7 |  Philipp Eng | MRS GT-Racing | 14 | +12,234 | 11 |  |
| 8. | 14 |  Michael Christensen | Konrad Motorsport | 14 | +18,850 | 25 |  |
| 9. | 40 |  Philipp Frommenwiler | Antonelli Motorsport | 14 | +20,040 | 14 |  |
| 10. | 20 |  Nick Heidfeld | Porsche AG | 14 | +20,474 | 17 |  |
| 11. | 19 |  Alessandro Zampedri | Team Bleekemolen | 14 | +20,791 | 27 |  |
| 12. | 53 |  Klaus Bachler | Team Deutsche Post by Tolimit | 14 | +20,966 | 12 |  |
| 13. | 3 |  Isaac Tutumlu | Förch Racing by Lukas MS | 14 | +24,280 | 22 |  |
| 14. | 15 |  Andreas Mayerl | Lechner Racing Team | 14 | +24,423 | 24 |  |
| 15. | 41 |  Gianluca Giraudi | Antonelli Motorsport | 14 | +28,785 | 15 |  |
| 16. | 54 |  Khaled Al Qubaisi | Team Deutsche Post by Tolimit | 14 | +32,282 | 21 |  |
| 17. | 56 |  Patrik Skoog | Flash Engineering | 14 | +35,080 | 26 |  |
| 18. | 55 |  Mats Karlsson | Flash Engineering | 14 | +47,633 | 18 |  |
| 19. | 18 |  Jeroen Mul | Team Bleekemolen | 14 | +55,736 | 8 |  |
| 20. | 5 |  Mateusz Lisowski | Förch Racing | 13 | +1 kierros | 20 |  |
| Kesk. | 6 |  Florian Scholze | Förch Racing by Lukas MS | 4 | DNF | 23 |  |
| Kesk. | 17 |  Sebastiaan Bleekemolen | Team Bleekemolen | 3 | DNF | 9 |  |
| Kesk. | 12 |  Sean Edwards | Konrad Motorsport | 1 | DNF | 3 |  |
| Kesk. | 1 |  Norbert Siedler | Veltins Lechner Racing | 0 | DNF | 4 |  |
| Kesk. | 11 |  Christian Engelhart | Konrad Motorsport | 0 | DNF | 5 |  |
| Kesk. | 10 |  Kuba Giermaziak | Verva Racing Team | 0 | DNF | 7 |  |
| Kesk. | 8 |  Bill Barazetti | MRS GT-Racing | 0 | DNF | 19 |  |
Lähde:
Pohjanrölli

| Pohjanrölli |
| --- | --- |
 Pohjanröllin kukintoja.
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Röllit Agrostis
Laji::  mertensii
Kaksiosainen nimi
 Agrostis mertensii  Trin. 
Katso myös
   Pohjanrölli Wikispeciesissä   Pohjanrölli Commonsissa 
Infobox OKNimi-testi OK: 
Pohjanrölli (Agrostis mertensii) on heinäkasvien (Poaceae) heimoon ja röllien (Agrostis) sukuun kuuluva kasvilaji. Se on monivuotinen ja yleisesti ottaen pienikokoinen heinälaji. Pohjanrölli muistuttaa muita röllilajeja, mutta on erotettavissa niistä vihneellisten tähkylöittensä perusteella.
Ulkonäkö

Pohjanrölli on kasvutavaltaan mätästävä ja se ei muodosta rönsyjä. Pohjanröllin varret ovat pystyjä sekä hentoja ja voivat kasvaa 10–30 cm korkeiksi. Lehdet ovat kapeita sekä tasaisia, ja kieleke on 1–2 mm pitkä. Pohjanröllin kukinto on harsu ja siirottavahaarainen röyhy, jonka haarat siirottavat vielä kukinnan jälkeenkin. Röyhyn tähkylät ovat yksikukkaisia. Tähkylöiden kaleet ovat punertavia, ulkohelpeissä on yksi, selkeä vihne ja sisähelpeet ovat pieniä tai puuttuvat kokonaan. Pohjanrölli kukkii heinä–elokuussa.
Pohjanrölli voi Suomessa risteytyä rönsyröllin (Agrostis stolonifera) ja nurmiröllin kanssa, epävarman tiedon mukaan myös jäykkäröllin.